RESOLUCIÓN do 10 de febreiro de 2022 pola que se publica a modificación do plan de estudos de graduado ou graduada en Náutica e Transporte Marítimo.
Universidade da Coruña — III. Outras disposicións — 22/02/2022

O plan de estudos do título de graduado ou graduada en Náutica e Transporte Marítimo pola Universidade da Coruña foi publicado por Resolución do 16 de xullo de 2015 no Boletín Oficial del Estado (BOE) do 3 de agosto, unha vez establecido o carácter oficial do título por Acordo do Consello de Ministros do 11 de febreiro de 2011, publicado mediante Resolución da Secretaría Xeral de Universidades do 25 de febreiro de 2011 no BOE do 16 de marzo de 2011.
A Universidade da Coruña presentou unha solicitude de modificación do plan de estudos do grao en Náutica e Transporte Marítimo que obtivo o informe favorable da Axencia para a Calidade do Sistema Universitario de Galicia (ACSUG) o día 12 de maio de 2021.
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de graduado o graduada en Náutica e Transporte Marítimo pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2021/22.
A Coruña, 10 de febreiro de 2022
Código RUCT: 2502213.
Plan de estudos que se inicia no curso 2021/22.
Este título é necesario, xunto co cumprimento doutros requisitos, para obter o título profesional de piloto de segunda da mariña mercante, de acordo co disposto no Real decreto 973/2009, do 12 de xuño, polo que se regulan as titulacións profesionais da mariña mercante (BOE do 2 de xullo), modificado polo Real decreto 80/2014, do 7 de febreiro (BOE do 21 de febreiro) e o Real decreto 938/2014, do 7 de novembro (BOE do 8 de novembro).
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de disciplina:
Os 78 créditos optativos distribúense como se indica a seguir:
– Mención en Operación Náutica do Buque:
Disciplinas de obrigado cumprimento de mención (OBM): 69 créditos.
Disciplinas optativas de mención (OPM): 9 créditos.
– Mención en Xestión e Administración Marítima:
Disciplinas de obrigado cumprimento de mención (OBM): 66 créditos.
Disciplinas optativas de mención (OPM): 12 créditos.
3. Mencións do título:
– Mención en Operación Náutica do Buque.
– Mención en Xestión e Administración Marítima.
4. Contido do plan de estudos.
4.1. Créditos de formación básica: distribución por materias e ramas de coñecemento.
4.2. Contido do plan de estudos por módulo.
4.3. Contido do plan de estudos por curso académico.
Primeiro curso.
Segundo curso.
Terceiro curso. Mención en Operación Náutica do Buque.
Terceiro curso. Mención en Xestión e Administración Marítima.
Cuarto curso. Mención en Operación Náutica do Buque.
Cuarto curso. Mención en Xestión e Administración Marítima.
No 4º curso o alumnado debe elixir 2 disciplinas OPM das ofertadas en cada mención.
A unidade temporal de todas as disciplinas é cuadrimestral, a excepción do traballo fin de grao, que é anual.
5. Condicións de terminación.
O alumnado, unha vez elixida unha mención, deberá superar 240 créditos ECTS, distribuídos como se indica no punto 2, para obter o título de graduado ou graduada en Náutica e Transporte Marítimo pola Universidade da Coruña.